Title: ZADEVA:
Author: Valerija
Last saved by: Franica Pori

ZADEVA:	PREDLOG SPREMEMB IN DOPOLNITEV POSLOVNIKA OBČINSKEGA   SVETA     OBČINE 	PREVALJE

PRAVNA PODLAGA:	29. in 36. člen Zakona o lokalni samoupravi – ZLS – UPB2 ( Ur.l.RS, št. 94/07-UPB2, 27/08 - Odl.US, 76/08, 100/08 - Odl.US, 79/09, 14/10 - Odl.US, 51/10 in 84/10) in 17. člen Statuta Občine Prevalje (UGSO, št. 18/06, 19/06 – popr., 34/07 in 15/10)

PREDLAGATELJ:	Dr. Matija TASIČ, župan

PRIPRAVLJALKA:          Maja PETELINŠEK, univ.dipl.prav.

NAČIN SPREJEMANJA AKTA:  SKRAJŠANI POSTOPEK

1. Razlogi za sprejem sprememb in dopolnitev Poslovnika Občinskega sveta

Predlog  za sprejem sprememb in dopolnitev Poslovnika Občinskega sveta Občine Prevalje (UGSO, št. 18/06, 1/08) izhaja iz praktičnih razlogov. In sicer, so iz razloga večje ekonomičnosti in hitrosti dela tako občinske uprave kot samega občinskega sveta, člani občinskega sveta z začetkom novega mandata na prejšnji seji občinskega sveta Občine Prevalje prejeli prenosne računalnike. Slednje so prejeli z namenom, da se jim vabila in gradivo za seje za delovna telesa občinskega sveta in seje samega občinskega sveta katerih člani so, pošilja na njihove elektronske naslove po elektronski pošti.

Predlaga se sprejem akta po skrajšanem postopku je 86. člena Poslovnika Občinskega sveta Občine Prevalje (UGSO, št. 18/06, 1/08), saj gre za manj zahtevne spremembe in dopolnitve akta.

2. Cilji sprememb in dopolnitev poslovnika in poglavitne rešitve

Predlog sprememb in dopolnitev / 1:

Drugi odstavek 23. člena Poslovnika občinskega sveta (UGSO, št. 18/06, 1/08) se spremeni tako, da se črta pika in se doda besedilo,  ki se glasi:

» in predsednikom krajevnih, vaških in četrtnih skupnosti.«

Obrazložitev / 1:
Sprememba je nujna, saj se je gradivo za sejo občinskega sveta Občine Prevalje vročalo tudi predsednikom vseh treh krajevnih skupnosti. Ker obstoji možnost, da se v prihodnosti ustanovijo tudi vaške in četrtne skupnosti, se na tem mestu dodaja tudi te.«

Predlog sprememb in dopolnitev / 2:

Tretji odstavek 23. člena Poslovnika občinskega sveta (UGSO, št. 18/06, 1/08) se spremeni tako, da se črta besedilo,  ki se glasi:

»po pošti v fizični obliki na papirju, če lahko s pisno izjavo naroči prejemnik, pa lahko tudi na disketi, zgoščenki, drugem podobnem nosilcu podatkov ali.«

Obrazložitev / 2:
Sprememba je nujna zaradi že pod 1. tč navedenih razlogov. Odločitev za korespondenco preko elektronske pošte med občinsko upravo in občinskim svetom ter ostalimi je nujna zaradi modernizacije, vsekakor pa je zaradi zmanjšanja stroškov in varstva okolja predvsem zaradi zmanjšanja porabe ogromnih količin papirja, prav tako pa zmanjšanja nujnega časa delavcev občinske uprave, ki je potreben za pripravo fotokopij gradiva in se efektivneje porabi za konkretnejše delo.

Predlog sprememb / 3:
V 4. odstavku 24. člena Poslovnika občinskega sveta (UGSO, št. 18/06, 1/08) se številka »22.« nadomesti s številko »23.«

Obrazložitev / 3:
24. člen poslovnika vsebuje določila glede izredne seje. V skladu z  zgoraj navedenimi spremembami in dopolnitvami se tudi v primeru sklica izrednih sej gradivo vroča po elektronski poti.

Predlog sprememb / 4:
V prvem odstavku 25. člena Poslovnika občinskega sveta (UGSO, št. 18/06, 1/08) se črta besedna zveza »na podlagi osebno« in nadomesti z besedno zvezo »po elektronski pošti.«

V drugem odstavku 25. člena Poslovnika pa se termin »osebno« nadomesti z besedo »elektronsko«

Obrazložitev / 4:

25. člen poslovnika pa vsebuje določila glede dopisnih sej. Sprememba besedila 1. in 2. odstavka je nujna, da se tudi vabila in gradivo za dopisno sejo posredujejo preko elektronske pošte. Elektronska vročitev pomeni vročitev preko elektronske pošte.

3. Ocena finančnih posledic 

Spremembe oz. dopolnitve  Poslovnika Občinskega sveta ne bodo imele finančnih posledic.

| Na podlagi 17. člena Statuta občine Prevalje (Uradno glasilo slovenskih občin, št. 18/06, 19/06-popr., 34/07 in 15/10) je Občinski svet občine Prevalje na svoji __. redni seji dne ___________ sprejel |
| SPREMEMBE IN DOPOLNITVE |
| Poslovnika občinskega sveta |
| 1. člen |

Drugi odstavek 23. člena Poslovnika občinskega sveta (UGSO, št. 18/06, 1/08) se spremeni tako, da se črta pika in doda besedna zveza, ki se glasi:
»(2) in predsednikom krajevnih, vaških in četrtnih skupnosti.«

| 2. člen |

Tretji odstavek 23. člena Poslovnika občinskega sveta (UGSO, št. 18/06, 1/08) se spremeni tako, da se glasi:
»(3) Vabila iz prejšnjih dveh odstavkov se pošljejo po elektronski pošti.«

| 3. člen |
| V četrtem odstavku 24. člena Poslovnika občinskega sveta (UGSO, št. 18/06, 1/08) se številka »22« nadomesti s številko »23«. |
| 4. člen

V prvem odstavku 25. člena Poslovnika občinskega sveta (UGSO, št. 18/06, 1/08) se črta besedna zveza »na podlagi osebno« in nadomesti z besedno zvezo »po elektronski pošti.«

V drugem odstavku 25. člena Poslovnika pa se termin »osebno« nadomesti z besedo »elektronsko«

| 5. člen
| Te spremembe in dopolnitve poslovnika začnejo veljati petnajsti dan po objavi v Uradnem glasilu slovenskih občin.

Št. 007-0010/2006-06
Prevalje, dne  6. 1. 2011

Župan                                                                                               Občine Prevalje                                                                                                Dr. Matija TASIČ, l.r.